*Kitos reikšmės – Fanas (reikšmės).*
Lietuvos nacionalinės krepšinio rinktinės sirgaliai**Aistruolis**, **sirgalius**, **gerbėjas**, **mėgėjas** – entuziastingai kuo nors besižavintis, besidomintis, ar ką nors palaikantis asmuo.

Taip pat vartojama lietuvių kalboje vengtina svetimybė **fanas** (angl. *fan*). Aistruolio, gerbėjo, arba *fano*, domėjimosi objektu gali būti laikoma kokia nors individuali įžymybė (pvz. atlikėjas, sportininkas), tam tikros meno šakos kūrinys (pvz. knyga, filmas), mados, idėjos, sporto komanda ir pan. Kartu konkretaus objekto ar asmens *fanai* sudaro bendruomenę, internetiniame žargone vadinamą *fandomu*.

Pagrindinis skirtumas tarp fanatiko ir gerbėjo (*fano*) yra tas, kad pastarojo elgesys paprastai kitų laikomas neįprastu, bet nepažeidžiančiu vyraujančių socialinių normų.

Etimologija
-----------

Plačiai paplitęs įsitikinimas, jog žodis angl. *fan* yra žodžio *fanatic* („fanatikas") santrumpa, o pastarasis kilęs iš lot. *fanaticus* 'įkvėptas dievybės'. Tam papildomo patikimumo teikia faktas, kad graikų kalboje *fanaticus* verčiamas kaip „entuziazmas". Taigi terminas *fanatikas* apibūna asmenis, perdėtai ir beatodairiškai pritariančius religinėms ar politinėms pažiūroms.

Tačiau toks kildinimas nėra tikslus, mat žodžio *fanas* kilmė taip pat siejama su anglų kalbos veiksmažodžiu *fancy*, kuris reiškia „ypač žavėtis, mėgti". Toks apibrėžimas kilo XIX a. pradžioje tarp anglų ir airių darbininkų klasės bokso entuziaztų, kur tokie mėgėjai buvo vadinami *fancies* ar *fances*. Palaipsniui šis žodis sutrumpėjo iki *fan*. XX a. veikiamas popkultūros šis žodis įgavo dar platesnę prasmę.

Lietuvių kalboje žodis *fanas* yra vengtina anglybė – svetimybė, atėjusi iš anglų kalbos.

*Fanų* kultūra
--------------

*Fanai* savo entuziazmą išreiškia skatindami susidomėjimą juos dominančiais reiškiniais, būdami fanų klubo narias, rengdami ar dalyvaudami fanų konventuose arba rašydami fanų laiškelius. Jie tai pat gali užsiimti kūrybinga veikla, („fanų veikla"), t. y. kurti *fanzinus*, rašyti *fanfiction* ir piešti *fanart* kūrinius ir pan.

Šaltiniai
---------

1. 1 2 3  *Ar vartotinas žodis „fanas"? Archyvuota kopija 2021-09-20 iš Wayback Machine projekto. VLKK. 2021-09-20.*
2. 1 2 3 4  Thorne, Scott and Gordon C. Bruner (2006), *An Exploratory Investigation of the Characteristics of Consumer Fanaticism*, Qualitative Market Research: An International Journal, 9 (1), 51–72.
3. ↑  Gabler, Noel (1998), *Life: The Movie – How Entertainment Conquered Reality*, New York: Vintage.
4. ↑
5. ↑  Leets, Laura, Gavin de Becker and Howard Giles (1995), *Fans: Exploring ExpressedMotivations for Contacting Celebrities*, Journal of Language and Social Psychology, 14 (1-2), 102–123.
6. ↑  Redden, James and Carol J. Steiner (2000), *Fanatical Consumers: Towards a Framework for Research*, Journal of Consumer Marketing, 17 (4), 322–337
7. ↑  Dickson, Paul (1989), The Dickson Baseball Dictionary, New York: Facts on File Inc.
8. ↑  Costello, V. Moove, B. (2007) Cultural Outlaws : An Examination of Audience Activity and Online Television Fandom. Television & New Media, SAGE publication, pp 124-141 Archyvuota kopija 2012-11-02 iš Wayback Machine projekto..